Weisenheim am Sand

Waisrem odder Waisemsand (amtlisch Weisenheim am Sand) is ä Ordsgemää im pälzische Londkrääs Derkem, hodd vierehalbdausend Oiwohner unn ä Fläsch vun 13,72 km². Waisrem is vun de Fläsch her die greeschd Gemää in de Verbondsgemää Fränsem. De jetzische Birgamaischda is se Dieter Helt vun de CDU.

 Geographie 
Waisrem liechd in de vorderpälzische Rhoiewene unn de Fuchsbach fließd dorsch de Ord. Zum Ord g'herd es Naherholugsgebied Keschdebersch, aa "Luddwischshain" genonnd.

 Klima 
Wege soina Laach in de Rhoiewene g'herd Waisrem zu eena vun de mildeschde Orde in Daitschlond. Desweege konn mer do aach gud Woi unn Obschd õõbaue.

 Bolidig 
De Gemoinderad beschdehd aus 20 Midgliedan unn hot en ehrenamdlische Birgamaischda als Vorsidzende. Die Sidzvatailung:

    SPD  CDU  FDP  GRIENE  FWG  Gsamd 2009  5  8  3  1  3  20 Sidz 2004  6  9  2  1  2  20 Sidz

De Ord hot ä Paddnaschafd midd Nierroßla in Tiiringä.
 Wärdschafd unn Infraschdruggdur 

 Vakea 
De Ord is an die Båånschdregg Fränsm-Frongedahl õõgschlosse.

 Bildung, Schbord unn Fraizaid 
Waisrem hot drai Kinnergädde, ä Grundschul mid Gemaindetornhall. In de Schul befind sisch jedzd aa die Gemaindebiicherai.

De greeschd Schbordvaroi is de SV Waisemsand. Donn gebbds noch de ASV, de Tennisclub Luddwischshain unn die Schidzegild, de Raid- unn Fahrvaroi, de Ferdervaroi vun de Fraiwillische Faierwehr, de Häämat- unn Museumsvaroi unn mehrere Fasdnachdsgrubbe. Jeds Johr am Fasdnachdssunndaach find de Rieslingsworm, de Umzuuch schdadd, weller ä paar 10.000 Lait õõziehd. Immer am zwedde Wocheend im Auguschd faierd Waisrem soi Woikerwe.

 Persenlischkaide 
De eestraischische Raidschbordla Hugo Simon unn de ehemolische Schiedsrischda Werner Föckla wohne in Waisrem.

Kategorie:Sied- un Vordapälzisch Ärda‎